તિરુવનંતપુરમ- આ વર્ષે દક્ષિણ ભારતમાં જરુરથી 11 ટકા જેટલો વધારે વરસાદ થયો છે. તેમ છતાં કેરળ અને આંધ્રપ્રદેશને બાદ કરતાં દક્ષિણ ભારતના બાકી રાજ્યોને દુષ્કાળની સ્થિતિનો સામનો કરવો પડી શકે છે. એક અહેવાલ મુજબ તામિલનાડુ, કર્ણાટક, તેલંગાણા અને રાયલસીમાના 95 જિલ્લાઓમાં સરેરાશ 20 ટકા વરસાદ ઓછો નોંધાયો છે. તો કેટલાક જિલ્લાઓ એવા પણ છે જ્યાં 60 ટકાથી પણ ઓછો વરસાદ થયો છે. આંધ્રપ્રદેશના રાયલસીમામાંતો પશ્ચિમ રાજસ્થાન કરતાં પણ ઓછો વરસાદ નોંધાયો છે.